wickkiey/tamil-wikipedia-chunked huggingface dataset:
# வீரேந்தர் சர்மா

**வீரேந்தர் சர்மா** (பிறப்பு: செப்டம்பர் 11, 1971) ஒரு இந்திய முன்னாள் துடுப்பாட்ட வீரர் . 1990 - 2006 க்கு இடைப்பட்ட ஆண்டுகளில் இமாச்சலப் பிரதேச துடுப்பாட்ட அணிக்காக முதல் தரத் துடுப்பாட்டம் மற்றும் நாற்பது பட்டியல் அ துடுப்பாட்டம் போட்டிகளில் விளையாடினார். அவர் இப்போது நடுவராக செயல்படுகிறார். 29 செப்டம்பர் 2015 அன்று நடந்த இந்தியா ஏ vs தென்னாப்பிரிக்க போட்டியில் சர்மா நடுவராக செயல்பட்டார்.
# தேஜ் பகதூர் சப்ரு

**சர் தேஜ் பகதூர் சப்ரு**, (Tej Bahadur Sapru) (8 டிசம்பர் 1875 20 சனவரி 1949) இவர் ஓர் முக்கிய இந்திய சுதந்திர போராட்ட வீரரும், வழக்கறிஞரும், அரசியல்வாதியுமாவார். இந்தியாவின் சுதந்திரப் போராட்டத்தில் இவர் ஓர் முக்கிய நபராக இருந்தார். இவர் இந்திய அரசியலமைப்பை உருவாக்க உதவினார். பிரிட்டிசு ஆட்சியில் இந்தியாவில் லிபரல் கட்சியின் தலைவராக இருந்தார்.  
<sup data-ve-ignore="true">&#x5B; *<span title="This claim needs references to reliable sources. (January 2016)">மேற்கோள் தேவை</span>* &#x5D;</sup>
# தேஜ் பகதூர் சப்ரு

## ஆரம்பகால வாழ்க்கை மற்றும் தொழில்

இவர், ஒன்றிணைந்த பிரதேசங்களின் (இப்போது உத்தரப் பிரதேசம் ) அலிகாரில் பிறந்தார். இவர் காஷ்மீர் இந்து குடும்பத்த்தச் சேர்ந்தவர். ஆக்ரா கல்லூரியில் கல்வி பயின்றார். பின்னர்அலகாபாத் உயர்நீதிமன்றத்தில் ஒரு வழக்கறிஞராக பணியாற்றினார். அங்கு வருங்கால தேசியவாத தலைவரான புருசோத்தம் தாசு டாண்டன் கீழ் வழக்கறிஞராகப் பணியாற்றினார். பின்னர் பனாரசு இந்து பல்கலைக்கழகத்தின் வேந்தராக பணியாற்றினார் . 1930 திசம்பர் 13 அன்று இவர் மத்திய கோவிலில் அனுமதிக்கப்பட்டார். ஆனால் 1932 சனவரி 14 அன்று பட்டியில் அழைக்கப்படாமல் விலகினார்.
# தேஜ் பகதூர் சப்ரு

## அரசியல் வாழ்க்கை

இவர், ஐக்கிய மாகாணங்களின் சட்டமன்றம் (1913-16) , பேரரசின் சட்டமன்ற அமைப்பு (1916-20), ஆளுநரின் அமைப்பில் (1920–23) சட்ட விவகாரங்களுக்கான உறுப்பினர் போன்றவற்றில் பணியாற்றினார். பிரிட்டிசு ஆட்சிக்கு எதிராக சத்தியாகிரகத்தை மகாத்மா காந்தி தொடங்கிய பின்னர் இவரும் இந்திய தாராளவாதிகளும் காங்கிரசுடன் இணைந்து போராடினர். (1920–22) வரை ஒத்துழையாமை இயக்கத்தை சப்ரு ஆதரித்தார். 1923 ஆம் ஆண்டின் பேரரசின் பிறந்தநாள் கௌரவப் பட்டியலில் வீரத்திருத்தகை, இந்திய நட்சத்திரங்களின் ஆணை ஆனார். 1927 ஆம் ஆண்டின் முற்பகுதியில், இந்திய அரசியலமைப்பை உருவாக்க இவர் ஒரு அனைத்து கட்சி மாநாட்டை ஏற்பாடு செய்தார். 1928 ஆம் ஆண்டில், அரசியலமைப்பு சீர்திருத்தங்கள் குறித்த நேரு குழு அறிக்கையை உருவாக்க இவர் உதவினார். இது இந்திய அரசியலமைப்பின் பரிணாமம் தொடர்பான மிக முக்கியமான ஆவணமாக ஒப்புக் கொள்ளப்பட்டுள்ளது. இந்திய வரலாற்றில் முதல்முறையாக, கூட்டாட்சி அரசியலின் ஒரு பகுதியாக சுதேச மாநிலங்களை இந்தியாவின் மற்ற பகுதிகளுடன் ஒன்றிணைக்க முன்மொழிந்தது.
# தேஜ் பகதூர் சப்ரு

## தனிப்பட்ட வாழ்க்கை

ஜமீந்தாரான அம்பிகா பிரசாத் சப்ரு என்பவருக்கும், அவரது மனைவி கௌரா சப்ரு என்பவருக்கும் ஒரே மகனானப் பிறந்தார்.  
இவருக்கு பிரகாஷ் நரேன் சப்ரு, திரிஜுகி நரேன் சப்ரு, ஆனந்த் நரேன் சப்ரு என்ற மூன்று மகன்களும், சகதம்பசுவரி , புவனேசுவரி என்ற ஒரு மகள்களும் பிறந்தனர்.  
இவர், இந்தியா சுதந்திரம் பெற்ற பதினேழு மாதங்களுக்குப் பிறகு 1949 சனவரி 20 அன்று அலகாபாத்தில் காலமானார்.
# தராப் ஜகாங்கிர் சூசவல்லா

**தராப் ஜகாங்கிர் ஜீசூசவல்லா** (Darab Jehangir Jussawala) (1915-1999) இவர் ஓர் இந்திய மருத்துவரும், அறுவை சிகிச்சை நிபுணரும், புற்றுநோயியல் நிபுணரும், மருத்துவ எழுத்தாளரும், டாடா நினைவு மையத்தின் இயக்குநராகவும் இருந்தார். 1951 ஆம் ஆண்டில் நேவல் டாடாவுடன் இணைந்து இந்திய புற்றுநோய் சங்கத்தின் இணை நிறுவனராகவும், 1956 ஆம் ஆண்டில் மும்பையின் பரேலில் உள்ள இந்திய புற்றுநோய் மறுவாழ்வு மையத்தை நிறுவியவராகவும் இருந்தார். இது இந்தியாவின் முதல் மையமாகவும் ஆசியாவில் மிகப்பெரியதாகவும் இருந்தது.
# தராப் ஜகாங்கிர் சூசவல்லா

## சுயசரிதை

மேற்கு இந்திய மாநிலமான மகாராட்டிராவின் மும்பையில் ஜகாங்கிர் பெசோன்ஜி ஜுசவல்லா , செரின்பாய் ஆகியோருக்கு 1915 ஏப்ரல் 13 ஆம் தேதி இவர் பிறந்தார். 1938 ஆம் ஆண்டில் மும்பை பல்கலைக்கழகத்தில்<nowiki/>மருத்துவத்தில் பட்டம் பெற்றார். பின்னர் 1942 இல் அதே பல்கலைக்கழகத்தில் முதுகலைப் பட்டமும் பெற்றார். பின்னர், இவர் மருத்துவ அறுவை சிகிச்சை புற்றுநோயியல் துறையில் எடின்பரோவின் பேரரசரின் அறுவைச் சிகிச்சைக் கல்லூரியில் சக ஊழியர் கௌரவத்தையும் பெற்றார் இவர் மருத்துவமனையின் இயக்குநராகும் வரை 1973 வரை இந்த நிறுவனத்தில் ஒரு அறுவை சிகிச்சை நிபுணராக பணியாற்றினார். பின்னர் 1983 வரை புற்றுநோயியல் பேராசிரியராகப் பணியாற்றினார். 1986 வரை மருத்துவமனையுடன் தனது தொடர்பைத் தொடர்ந்தார். 1986 இல், சீமாட்டி ரத்தன் டாடா மருத்துவ மற்றும் ஆராய்ச்சி மையத்தின் இயக்குநராகவும், மும்பை மருத்துவமனைகளான பிரீச் கேண்டி மருத்துவமனை, ஜாஸ்லோக் மருத்துவமனை ஆகியவற்றில் கௌரவ ஆலோசகராகவும் பணியாற்றினார்.
# தராப் ஜகாங்கிர் சூசவல்லா

## கௌரவம்

பேரரசின் மருத்துவ அமைப்பு, தேசிய மருத்துவ அறிவியல் கழகம், இந்திய அறிவியல் கழகம், இந்திய தேசிய அறிவியல் கழகம், அமெரிக்கன் அறுவை சிகிச்சையாளர்கள் கல்லூரி ஆகியவற்றின் தேர்ந்தெடுக்கப்பட்ட சக ஊழியரான இவர் தன்வந்தரி விருது, போன்ற பல சொற்பொழிவு விருதுகளைப் பெற்றுள்ளார். 1975 ஆம் ஆண்டில் இந்தியாவின் மூன்றாவது உயரிய விருதான, பத்ம பூசண் கௌரவத்தை இந்திய அரசு இவருக்கு வழங்கியது.
# அலினா மோர்ஸ்

**அலினா மோர்ஸ்** (பிறப்பு மே 2005) அமெரிக்க ஐக்கிய நாட்டைச் சேர்ந்த ஒரு தொழில்முனைவோர் ஆவார். இவர் தனது ஜொலி கேண்டி என்ற மிட்டாய் உற்பத்தி நிறுவனத்தின் தலைமை நிர்வாக அதிகாரி ஆவார். இவரது மிட்டாய் உற்பத்தி நிறுவனம் சர்க்கரை இல்லாத டாபி மிட்டாய், குச்சி மிட்டாய் மற்றும் வன் மிட்டாய் வகைகளையும் உற்பத்தி செய்கிறது. இந்த மிட்டாய் வகைகள் நாட்டில் உள்ள சுமார் 25,000 கடைகள் மூலமாகவும் மற்றும் இணையம் மூலமாகவும் உலகளவில் விற்பனையாகி வருகிறது. 2018 ஆண்டில் மட்டும் சுமார் 6 மில்லியன் அமெரிக்க டாலர்கள் வரையில் விற்பனையாகி உள்ளது. இவர் அமெரிக்காவின் தொழில்முனைவோர் பத்திரிகையில் வந்த இளவயது தொழில்முனைவோர் ஆவார். மற்றும் ஐக்கிய அமெரிக்காவின் முதல் சீமாட்டி மிசெல் ஒபாமா அவர்களால் அமெரிக்காவின் வெள்ளை மாளிகைக்கு இருமுறை சிறப்பு விருந்தினராக அழைக்கப்பட்டார். பல மில்லியன் டாலர் மதிப்புள்ள நிறுவனத்தின் தலைமை நிர்வாக அதிகாரியாக இருக்கும் மோர்ஸ் தனது உயர்நிலைப் பள்ளி படிப்பை தொடர்கிறார்.
# நேரு படைப்பிரிவு

**நேரு படைப்பிரிவு** (Nehru Brigade) அல்லது **4 வது கெரில்லா ரெஜிமென்ட்** என்பது இந்திய தேசிய இராணுவத்தின் ஒரு பிரிவாகும். இது முதல் இந்திய தேசிய இராணுவத்தின் ஒரு பகுதியையும் பின்னர் சுபாஷ் சந்திர போஸின் கீழ் இந்திய தேசிய இராணுவம் புதுப்பித்த பின்னர் 1 வது பிரிவின் ஒரு பகுதியையும் உருவாக்கியது.  
இந்திய தேசிய இராணுவத்தின் இம்பால் சண்டையில் இந்த பிரிவு பங்கேற்கவில்லை. பின்னர் 1944 இல் லெப்டினன்ட் கர்னல் குருபக்ச் சிங் தில்லான் கீழ் மாற்றப்பட்டது. இது பொதுநலவாய நாடுகளின் படைகளுக்கு எதிராக ஐராவதி போரின் போதும் பின்னர் போபா மலையைச் சுற்றியும் போராடியது.
# பிரபுல்ல குமார் சென்

**பிரபுல்லா குமார் சென்** (Prafulla Kumar Sen) (மார்ச் 1942 இறப்பு) ஓர் இந்திய புரட்சியாளரும், தத்துவவாதியுமாவார். சுவாமி சத்யானந்தா பூரி என்றும் இவர் அழைக்கப்படுகிறார் தனது இளமை பருவத்தில் கொல்கத்தா பல்கலைக்கழகத்திலும், பின்னர் ரவீந்திரநாத் தாகூரின் சாந்திநிகேதனில் உள்ள விஸ்வ-பாரதி பல்கலைக்கழகத்திலும் கிழக்கத்திய தத்துவத்தை கற்பித்தார். தாகூரால் ஊக்கப்படுத்தப்பட்ட இவர் 1932 இல் தாய்லாந்து சென்றார். 1939 இல் தாய்-பாரத் விடுதி என்ற கலாச்சார மன்றத்தை நிறுவினார். தாய்லாந்திற்குச் சென்ற இவர், சுலாலாங்கொர்ன் பல்கலைக்கழகத்தில் பேராசிரியராக நியமிக்கப்பட்டு, பண்டைய இந்திய மற்றும் தாய் மொழிகளில் சொற்பொழிவு செய்தார். மேலும் ஆறு மாதங்களில் தாய் மொழியில் தேர்ச்சி பெற்றதாகவும், இராமாயணம், தாய் மொழியில் காந்தியின் வாழ்க்கை வரலாறு உட்பட பல இந்திய தத்துவ படைப்புகள், சுயசரிதைகள் மொழிபெயர்த்ததாகவும் கூறப்படுகிறது. இவரது இலக்கியப் படைப்புகள் இறுதியில் இருபது தொகுதிகளுக்கு மேல் இருந்தது.  
1939 இல் இரண்டாம் உலகப் போரின் தொடக்கத்தில், இவர் இந்திய தேசிய அமைப்பையும் உருவாக்கினார். கியானி பிரிதம் சிங்கின் இந்திய சுதந்திரக் கழகத்துடன் சேர்ந்து, இந்திய சுதந்திர இயக்கத்திற்கான ஆயுதமேந்திய இந்திய எதிர்ப்பை ஆதரிப்பதில் வளர்ந்து வரும் யப்பானிய ஆர்வத்தைத் தூண்டுவதில் கருவியாக இருந்தார். இந்திய சுதந்திரக் கழகம், இந்திய தேசிய இராணுவம் ஆகியவற்றின் ஆதரவைப் பற்றிய உறுதிப்பாட்டைப் பெறும் முயற்சியில் யப்பானிய கொள்கைகள் குறித்து புஜிவாரா இவைச்சியுடனும், எஃப் கிகனுடன் பேச்சுவார்த்தை நடத்திய முதல் நபர்களில் சிங்கும் இவரும் இருந்தனர். மார்ச் 1942 இல் தோக்கியோ மாநாட்டிற்கு செல்லும் வழியில் விமான விபத்தில் கொல்லப்பட்ட இந்திய பிரதிநிதிகளில் இவரும், பிரிதம் சிங் இருவரும் அடங்குவர். இவரது நினைவாக 1942 ஆம் ஆண்டில் தாய்-பாரத் கலாச்சார விடுதியால் சுவாமி சத்யானந்தா பூரி அறக்கட்டளை நிறுவப்பட்டது. எஸ்.எஸ்.பி.எஃப் நூலகம் இன்று பல பழைய மற்றும் அரிய இந்திய நூல்களைக் கொண்ட ஒரு குறிப்பு நூலகமாகும். இந்திய கலாச்சாரம், குறிப்பாக இராமாயணம் குறித்த பணிகளை ஊக்குவிப்பதிலும் இந்த அறக்கட்டளை ஈடுபட்டுள்ளது.
# கா. உலகானந்தன்

**கா. உலகானந்தன்** (K. Ulaganathan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2006 மற்றும் 2011 தேர்தலில் திருத்துறைப்பூண்டி சட்டமன்றத் தொகுதியிலிருந்து, இந்திய பொதுவுடமைக் கட்சி வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# கா. உலகானந்தன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2006 | திருத்துறைப்பூண்டி | இந்திய பொதுவுடமைக் கட்சி | 75,371 |  |
| 2011 | திருத்துறைப்பூண்டி | இந்திய பொதுவுடமைக் கட்சி | 83,399 | } |
# பி. ஆடலரசன்

**பி. ஆடலரசன்** ( P. Adalarasan) ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார்.இவர் திமுக கட்சியை சேர்த்தவர். இவர் 2016 ஆம் ஆண்டு தேர்தலில் திருத்துறைப்பூண்டி சட்டமன்றத் தொகுதியிலிருந்து, திராவிட முன்னேற்றக் கழகத்தின் வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. ஆடலரசன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | திருத்துறைப்பூண்டி | திராவிட முன்னேற்றக் கழகம் | 58877 | } |
# மருத (திரைப்படம்)

**மருத** (*Marutha*) என்பது 2022 ஆம் ஆண்டில் வெளிவர இருக்கும் தமிழ்த் திரைப்படம் ஆகும். இத்திரைப்படமானது குடும்ப உறவு மற்றும் தமிழ் கலாச்சாரம் அடிப்படையாகக் கொண்டு எடுக்கப்பட்டுள்ளது. இதனை ஜி ஆர் எஸ் இயக்கியுள்ளார்.
# மருத (திரைப்படம்)

## கதை

மருத திரைப்படம் குடும்ப உறவு மற்றும் தமிழ் கலாச்சாரம் கொண்டு கதைக்களம் அமைக்கபட்டுள்ளது.
# மருத (திரைப்படம்)

## கதை மாந்தர்கள்

- ஜி ஆர் எஸ்
- லவ்லின் சந்திரசேகர்
- ராதிகா சரத்குமார்
- பருத்திவீரன் சரவணன்
- விஜி சந்திரசேகர்
- வேல ராமமூர்த்தி
- மாரிமுத்து
- கஞ்சா கறுப்பு
# மைக் இம்பர்

**மைக்கேல் ஜான்** **"மைக்"** **இம்பர்** (**Michael John** "**Mike**" **Imber)**(நவம்பர் 1940 - 28 ஏப்ரல் 2011) என்பவர் நியூசிலாந்து நாட்டினைச் சார்ந்த பறவையியல் நிபுணர் ஆவார். இவர் குழல் போன்று அலகுடைய கடற்பறவையில் அதிக அளவில் ஆராய்ச்சியினை மேற்கொண்டுள்ளார்.  
இம்பர் நியூசிலாந்து இயற்கைப் பாதுகாப்புத் துறையில் 40 ஆண்டுகளாக பணியாற்றியுள்ளார். இதில் அவரின் முன்னோடி பணியான வனவிலங்கு பாதுகாப்பில் 21 ஆண்டுகள் அடங்கும்). கடற்பறவை மற்றும் நீர் உயிரியல் ஆய்வாளராகிய இவர் 2006ல் தன் பணியிலிருந்து ஓய்வு பெற்றார். குழல் மூக்குப் கடல்பறவை மற்றும் அல்பட்ரோசு பறவைகளின் உணவான தலைக்காலிகள் குறித்து இவரது ஆரம்பக்கால ஆய்வுகள் அமைந்தது. கடல் பறவைகள் குறித்த தனது ஆய்விற்காக இவர் பல தீவுகளுக்கும், பல்வேறு நாடுகளுக்கு ஆராய்ச்சி தொடர்பான கருத்தரங்கில் கலந்துகொள்ளும் பொருட்டு பயணம் செய்துள்ளார். நியூசிலாந்தினைச் சுற்றியுள்ள தீவுகளுக்கும், இந்தியப் பெருங்கடலின் தென் பகுதியில் அண்டார்டிக்காவின் துணை தீவான பிரின்ஸ் எட்வர்ட் தீவிற்கும், தென் அட்லாண்டிக் பெருங்கடலில் உள்ள கவுத் தீவிற்கும் பயணம் செய்துள்ளார்..  
2015இல் இம்பர் சதாம் தீவில் அழிந்து போன குழல்மூக்கு கடற்பறவையினை (*டெரோடுரோமா இமெரி*) விவரித்தார். இந்த பறவை இவரது நினைவினைப் போற்றும் விதமாகப் பெயரிடப்பட்டது.
# மைக் இம்பர்

## வெளியீடுகள்

இம்பர் 50க்கும் மேற்பட்ட அறிவியல் ஆய்வுக் கட்டுரைகளை வெளியிட்டுள்ளார். ரீடர்ஸ் டைஜிச்டு ஆப் நியூசிலாந்து பறவைகள், ஆஸ்திரேலியா, நியூசிலாந்து மற்றும் அண்டார்டிக் பறவைகள் கையேடு, மற்றும் நியூசிலாந்து பறவைகள் பட்டியல் உள்ளிட்ட பல புத்தகங்களை வெளியிட்டுள்ளார்.
# மணலி கந்தசாமி

**மணலி கந்தசாமி** (*Manali Kandasami*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும்,
தமிழகத்தில் இந்தியப் பொதுவுடமைக் கட்சியின் முன்னனி தலைவர்களில்
ஒருவரும் ஆவார். காங்கிரசு கட்சியின் உறுப்பினராகி பொது வாழ்வில் அடியெடுத்து வைத்து இந்திய விடுதலை போராட்ட இயக்கத்தில் கலந்து கொண்டார் சமதர்ம கொள்கையால் ஈர்க்கப்பட்டு இந்திய பொதுவுடமைக் கட்சியில் இணைந்து அரசியல் பணிகளை தொடர்ந்தார். 1963 முதல் 1968 வரை இந்திய பொதுவுமைக் கட்சியின் தமிழ்நாட்டின் மாநிலச் செயலாளராகவும் இரண்டு முறை தமிழ்நாடு சட்டமன்றத்திற்கு உறுப்பினராகவும் தேர்ந்தெடுக்கப்பட்டார்.
# குடியரசுத் தலைவர் கோப்பை படகுப் போட்டி

****ஜனாதிபதி கோப்பை படகுப் போட்டி****  
| **முதல் ஆண்டு நிகழ்வு** | 2011 |
| --- | --- |
| **நடப்பு வாகையர்** | நடுபகம் சுண்டன் (2019) |
| **நடக்குமிடம்** | கேரளம், கொல்லம் அஷ்டமுடி ஏரி |
| **கோப்பை** | ஜனாதிபதி கோப்பை |
**குடியரசுத் தலைவர் கோப்பை படகுப் போட்டி** என்பது ஒவ்வொரு ஆண்டும் நவம்பர் முதல் நாள் கேரளத்தின், கொல்லம் நகரில் உள்ள அஷ்டமுடி ஏரியில் நடைபெறும் பிரபலமான படகுப் போட்டியாகும். **கேரள பிறவி என்று** அழைக்கப்படும் நாளான இது இந்திய மாநிலமாக கேரளத்தின் பிறப்பை (உருவாக்கம்) குறிக்கிறது. கொல்லம் அஷ்டமுடி ஏரியில் இலையுதிர்காலத்தில் ஓணம் என்னும் அறுவடை திருநாள் காலத்தில் நடைபெறும் இந்தப் போட்டி மிகவும் பிரபலமானது. *சுண்டன் வல்லம்* (பாம்பு-படகுகள்), *வேப்பு வள்ளத்தின்* இரண்டு வடிவங்கள், மற்றும் *இருத்துக்குடி வள்ளத்தின்* இரண்டு வடிவங்களில் என ஐந்து பிரிவுகளில் போட்டி நடக்கும். பதினாறு பாம்பு-படகுகள் நான்கு துணைப்பந்தய ஆட்டங்களில் போட்டியிடும். இந்த கோப்பை இந்திய ஜனாதிபதியின் பெயரில் நிறுவப்பட்டது. இந்திய ஜனாதிபதி இந்தப் போட்டடியைக் காண வருவார், மேலும் கோப்பையையும் ரொக்கப் பரிசையும் வென்ற அணிக்கு வழங்குவார். 2019 முதல் ஐபிஎல்- மாதிரியாக கொண்டு கேரளத்தின் படகு பந்தய லீக்கின் ஒரு பகுதியாக இந்தப் போட்டி மாற்றப்படும். வாகையர் படகு லீக்கின் இறுதி நிகழ்வாக ஜனாதிபதி கோப்பை படகுப் போட்டியை உருவாக்க கேரள அரசு திட்டமிட்டுள்ளது.
# குடியரசுத் தலைவர் கோப்பை படகுப் போட்டி

## நிகழ்வு பற்றி

கொல்லம் என்பது கேரளத்தின் ஒரு சிறு வடிவம் போன்றது ஆகும். அஷ்டமுடி ஏரி - சுற்றிலும் மயங்கவைக்கும் பசுமையும், அழகும் அமைதியுமான நீர் பரப்புமாக உள்ளது. கடல், ஏரிகள், சமவெளி, நினைவுச்சின்னங்கள், ஆறுகள், நீரோடைகள், உப்பங்கழிகள், காடுகள், பரந்த பசுமையான வயல்கள் போன்ற தனித்துவமான அம்சங்களைக் கொண்டதாக கொல்லம் பகுதி உள்ளது.  
போட்டிக்கான இடம் அஷ்டமுடியின் நுழைவாயிலில் உள்ளது. தெவலி அரண்மனைக்கு அருகிலுள்ள நீர்த்தம்பத்தில் இருந்து போட்டி தொடங்கும். போட்டி முடியும் இடமானது படகு முனையத்தின் முன் பகுதியாகும். இந்த இரண்டு புள்ளிகளுக்கும் இடையில் 1250 மீ நீளமுள்ள நீர்நிலையானது போட்டிக்கான பாதையாக திட்டமிடப்பட்டுள்ளது.  
வஞ்சிப்பாட்டின் (படகோட்டிகளின் பாடல்) வேகமான தாளத்துக்கு ஏற்றவாறு ஓர்மையுடன் படகோட்டிகள் தங்கள் துடுப்புகளை துழாவுகின்றனர். பிரமாண்டமான கறுப்புப் படகுகள் அஷ்டமுடி ஏரியின் அழகிய பந்தயப் பாதை வழியாக சீறிப் பாய்கின்றன. வெளிநாட்டு சுற்றுலாப் பயணிகள் உட்பட நூற்றுக்கணக்கான பார்வையாளர்கள், ஏரியின் முன்புறம் திரண்டு வந்து பார்ப்பது, படகோட்டிகளின் உற்சாகத்தைத் தூண்டுகிறது.  
டிடி நேஷனல் மற்றும் டிடி மலையாளம் தொலைக்காட்சி அலைவரிசைகளில் படகுப் போட்டி நேரடியாக ஒளிபரப்பப்படுகிறது.
# குடியரசுத் தலைவர் கோப்பை படகுப் போட்டி

## வாகையர்

குடியரசுத் தலைவர் கோப்பை படகுப் போட்டியின் முதல் பதிப்பின் வெற்றியாளர்கள் - **ஸ்ரீ கணேசன் சுண்டன்** ( **செயின்ட் பிரான்சிஸ் படகு கிளப், கொல்லம்** ). இரண்டாம் இடம் - **தேவாஸ் சுண்டன்** ( **இயேசு படகு கிளப், கொல்லம்** ).  
இந்தியாவின் குடியரசு தலைவர் திருமதி. பிரதிபா தேவிசிங் பாட்டீல் குடியரசுத் தலைவர் வெற்றியாளர்களுக்கு கோப்பையையும் ரூ. 10 லட்சம் ரொக்கப் பரிசுகளையும் வழங்கினார்.
# குடியரசுத் தலைவர் கோப்பை படகுப் போட்டி

## கோப்பைகள் மற்றும் பரிசுத் தொகை

தங்கமுலாம் பூசப்பட்ட கோப்பை மற்றும் ரூபாய் 10 லட்சம் ரொக்கப் பரிசு.
# குடியரசுத் தலைவர் கோப்பை படகுப் போட்டி

## வெற்றியாளர்கள்

| 2011 | ஸ்ரீ கணேஷ் சுண்டன் | செயிண்ட் பிரான்சிஸ் படகு கிளப் | கே அருண்குமார் |  |
| --- | --- | --- | --- | --- |
| 2012 | ஜவஹர் தயங்கரி | சங்கம் கண்ணெட்டி |  |  |
| 2013 | கரிச்சல் சுண்டன் | இயேசு படகு கிளப்-கொல்லம் |  |  |
| 2014 | அனரி | குமாரகம் டவுன் படகு கிளப் |  |  |
| 2015 | நடத்தப்படவில்லை |  |  |  |
| 2016 | கட்டில் தெக்கெதில் | புதிய அலாபி டவுன் படகு கிளப் |  |  |
| 2017 | செயின்ட் பியஸ் எக்ஸது | எஸ்.எஃப்.பி.சி. |  |  |
| 2018 | **நடத்தப்படவில்லை** |  |  |  |
| 2019 | நடுபகம் | பல்லதுருதி படகு கிளப் (பிபிசி) | நாராயணங்குட்டி | } |
# குடியரசுத் தலைவர் கோப்பை படகுப் போட்டி

## புரவலர்கள்

- தலைமைப் புரவலர்: கேரள முதல்வர்
- தலைவர்: கொல்லம் மாவட்ட ஆட்சியர்
- பொதுக் குழுத்தலைவர்: கொல்லம் மாவட்ட நீதித்துறை நடுவர்
- மேயர், கொல்லம் மாநகராட்சி
# குடியரசுத் தலைவர் கோப்பை படகுப் போட்டி

## கேரளாவில் குறிப்பிடத்தக்க பிற படகுப் போட்டிகள்

- நேரு கோப்பை படகுப் போட்டி
- ஆறன்முளா படகுப்போட்டி
- குமரகம் படகுப் போட்டி
- கல்லடா படகுப் போட்டி
# குடியரசுத் தலைவர் கோப்பை படகுப் போட்டி

## நகரத்தில் பிற குறிப்பிடத்தக்க ஈர்ப்புகள்

- கொல்லம் பூரம்
- கொல்லம் கடற்கரை
# கே. ஆர். தங்கராசு

**கே. ஆர். தங்கராசு**(*K. R. Thangaraju*) ஓர்இந்திய அரசியல்வாதிமற்றும் முன்னாள்சட்டமன்றஉறுப்பினரும் ஆவார். இவர் இந்தியதேசியகாங்கிரஸ் கட்சியை சேர்த்தவர். இவர் 1991ஆம்ஆண்டு தேர்தலில்ஆண்டிமடம் தொகுதியிலிருந்துஇந்தியதேசியகாங்கிரஸ் கட்சியின் வேட்பாளராகப் போட்டியிட்டு, தமிழ்நாடுசட்டமன்றத்திற்குத்தேர்ந்தெடுக்கப்பட்டார்.
# கே. ஆர். தங்கராசு

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1991 | ஆண்டிமடம் | இந்தியதேசியகாங்கிரஸ் | 40816 | 42.19 | } |
# எம். முகம்மத் (கிரிக்கெட் வீரர்)

**எம். முகம்மது** (பிறப்பு: 1991 ஆம் ஆண்டு டிசம்பர் 3 ) ஓர் இந்திய கிரிக்கெட் வீரர். இவர் தமிழ்நாட்டிற்காக விளையாடுகிறார். 2018 ஆம் ஆண்டு நவம்பர் 2 அன்று, 2018–19 ரஞ்சி கோப்பையில் மத்திய பிரதேசத்திற்கு எதிரான போட்டியில் தொடர்ந்து மூன்று பந்துகளில் மூன்று விக்கெட்டுகளை கைப்பற்றினார்.
# மேக்ரோபிராக்கியம்

**மேக்ரோபிராக்கியம் *(***<nowiki/>*Macrobrachium**)*** என்பது நன்னீர் இறால்களின் ஒரு பேரினம் ஆகும். இதனுடைய இரண்டாவது இணை மார்புக்கால்கள், பெரியோபோட் மிகப் பெரியதாகக் (குறைந்தபட்சம் ஆண்களில்) காணப்படும்.
# மேக்ரோபிராக்கியம்

## சிற்றினங்கள்
# பிரதாப் சிங், சதாரா

**பிரதாப் சிங் போன்சலே** (*Pratap Singh Bhonsle*) (18 சனவரி 1793 – 14 அக்டோபர் 1847) மராத்தியப் பேரரசின் இறுதி மன்னர் ஆவார். இவர் மராத்திய பேரரசை கிபி 1808 முதல் 1819 முடிய 11 ஆண்டுகள் ஆட்சி செய்தார். பின்னர் பிரித்தானிய கிழக்கிந்திய ஆட்சியாளர்கள் இவரை பதவி நீக்கம் செய்யும் வரை சதரா இராச்சியத்தை 1839 முடிய ஆட்சி செய்தார்.  
பேரரசர் சிவாஜியின் போன்சலே குல வழித்தோன்றலான இவர், சதாரா இராச்சியத்தை ஆண்ட மன்னர் இரண்டாம் சாகுவின் மூத்த மகன் ஆவர்.
1839-இல் பிரித்தானிய கிழக்கிந்திய ஆட்சியாளர்களால் மன்னர் பதவி நீக்கப்பட்ட பிரதாப் சிங், ஆங்கிலேயர்கள் வழங்கிய ஓய்வூதியத்தை கொண்டு, தன் இறுதிநாள் வரை வாரணாசியில் வாழ்ந்து முடித்தார். இவருக்குப் பின் இவரது சகோதரர் அப்பா சாகிப் என்பவர் இராஜா சாகாஜி எனும் பெயருடன் சதாரா இராச்சியத்தை ஆண்டார்.
# மேக்ரோபிராக்கியம் மால்கம்சோனி

***மேக்ரோபிராக்கியம் மால்காம்சோனி*** (மில்னே-எட்வர்டுசு, 1844) (***Macrobrachium malcolmsonii)*** நன்னீரில் வாழும் அனைத்துண்ணி வகையினைச் சார்ந்த இறால் ஆகும். இவை நீர்நிலைகளின் அடிப்பகுதியில் வசிக்கும் தன்மையுடையன. இவை பொதுவாகப் பருவகால நதி இறால் என அறியப்படுகிறது.  
இவை அழுகும் தாவரங்கள் மற்றும் விலங்குகள், சிறிய புழுக்கள், பூச்சிகள் மற்றும் அவற்றின் இளம் உயிரிகளை உண்ணுகிறது. இயற்கையில் இவை நரமாமிசம் உண்ணக்கூடியன. மேலும் புதிதாக உரிக்கப்படும் புறத் தோலினை உண்ணக்கூடியன. ஆசிய நாடுகளில் குறிப்பாக இந்தியா, பாகிஸ்தான் மற்றும் பங்களாதேசில் நன்னீர் இறால் இனங்களான *மேக்ரோபிராக்கியம் மால்கம்சோனி*, *எம். ரோசன்பெர்கி* மற்றும் *எம்* . *கேன்ஜெட்டியம்* நன்னீர் உயிரி வளர்ப்பில் முக்கியமாக உள்ளது. இரவாடிகளான இவை இரவில் மிகவும் சுறுசுறுப்பாக உணவினைத் தேடி உண்ணுகிறது. ஒரு பூர்வீக நன்னீர் நதி இனமாக இருப்பது *எம். மால்கம்சோனி* சுற்றுச்சூழல் ஏற்ற இறக்கங்களைத் தாங்கி வளரக்கூடிய வகையில் உள்ளது. ஆண்கள் பெண்களை விடப் பெரிதாக வளர்கின்றன. மேலும் ஆண்களின் வளர்ச்சியில் பன்முகத்தன்மை காணப்படுகிறது. வேகமாக வளரக்கூடிய ஆண்கள் அதிக ஆதிக்கம் செலுத்துவதால் மற்றவை வளர்ச்சி குறைந்து காணப்படும்.
# ஸ்ரீ நாராயண ஜெயந்தி படகுப் போட்டி

**ஸ்ரீ நாராயண ஜெயந்தி வல்லம்களி** அல்லது **படகுப் போட்டி** என்பது தென்னிந்தியாவின், கேரளத்தின், குமரகமில் ஒவ்வொரு ஆண்டும் செப்டம்பர் மாதம் ஓணம் பண்டிகையின் போது நடைபெறும் ஒரு படகுப் போட்டியாகும். இப்போட்டியின்போது வெவ்வேறு அளவுகளையும், வடிவங்களையும் கொண்ட படகுகளில் 1,000 க்கும் மேற்பட்ட படகோட்டிகள் கலந்துகொள்கின்றனர். இந்தப் போட்டியில் பாம்பு படகுகள் கலந்துகொண்டாலும், இங்கு முக்கியத்துவம் கொடுக்கப்படுவது **இரட்டுகுதி படகு** வகைகளுக்காகும்.இதில் சுமார் 50 படகோட்டி வீரர்கள் வரிசையாக அமர்ந்திருப்பர். வெற்றிபெற்ற இரட்டுகுத்தி படகானது ஸ்ரீ நாராயண சுழல் கோப்பையை வெல்லும்.
# ஸ்ரீ நாராயண ஜெயந்தி படகுப் போட்டி

## தோற்றம்

1903 ஆம் ஆண்டில் நாராயணகுரு குமரமங்களம் கோவிலில் பாலசுப்பிரமணிய சுவாமியின் சிலையை பிரதிட்டை செய்ய குமரகம் வந்தார். பின்தங்கிய கிராமத்தில் பள்ளி ஒன்றைத் துவக்க அதிக ஆர்வம் கொண்டதால், சிலையை பிரதிட்டை செய்ய அவர் ஒப்புக் கொண்டார். இறுதியில், குருவின் விருப்பப்படி பள்ளி, கோயில் என இரண்டும் தொடங்கப்பட்டன. குருவின் வருகை வேம்பநாடு ஏரிப்பகுதியில் உள்ள இந்த கிராமப்புற மக்களை ஒரு கொண்டாட்ட மனநிலைக்கு கொண்டு சென்றது. அவர்கள் துறவியை வரவேற்று அவருடன் படகுகளில் ஊர்வலமாக சென்றனர். இந்த நிகழ்வை நினைவுகூரும் வகையில், கடந்த பல தசாப்தங்களாக, குமரகமில் ஸ்ரீ நாராயண ஜெயந்தி கொண்டாட்டத்தின் ஒரு பகுதியாக படகு ஊர்வலத்திற்கு முன்னதாக ஒரு படகுப் போட்டி நடத்தப்படுகிறது.
# ஸ்ரீ நாராயண ஜெயந்தி படகுப் போட்டி

## கொண்டாட்டங்கள்

குமரமங்கலம் கோவிலில் சிறப்பு பூசைகளுடன் இந்த நாள் துவங்குகிறது. இதைத் தொடர்ந்து குருமந்திரத்தில் குருபூசை மற்றும் குருபுஷ்பஞ்சலி நடக்கிறது. கொண்டாட்டங்களின் ஒரு பகுதியாக குழந்தைகளுக்கான கலை மற்றும் விளையாட்டு போட்டிகள் முற்பகலில் நடத்தப்படுகின்றன. *குமரகம் படகுப் போட்டி* தொடங்குகிறது. இதற்கு முன்னதாக, ஸ்ரீ நாராயண குருவின் உருவப்படத்தை சுமந்து செல்லும் நாட்டுப் படகுகளின் பிரமாண்ட ஊர்வலம் குமாரமங்கலம் கோயில் பகுதியில் உள்ள திதாம்பிலிருந்து படகுப் போட்டி நடக்கும் இடமான கோட்டத்தோடு வரை நடைபெறுகிறது. கொண்டாட்டங்களானது பொதுக் கூட்டமும் அதில் வெற்றியாளர்களுக்கு பரிசு கொடுப்பதுடன் நிறைவடைகின்றது.
# இனயத்துல்லா கான் மஷ்ரிகி

1930 ஆம் ஆண்டில், இவர் கக்சர் இயக்கத்தை நிறுவினார். எந்தவொரு நம்பிக்கை, பிரிவு அல்லது மதம் ஆகியவற்றைப் பொருட்படுத்தாமல் மக்களின் நிலையை முன்னேற்றுவதை நோக்கமாகக் கொண்டார்.
# இனயத்துல்லா கான் மஷ்ரிகி

## ஆரம்ப ஆண்டுகளில்

### பின்னணி

இவர், 1888 ஆகத்து 25 ஆம் தேதி அமிருதசரசில் ஒரு இராஜபுத்திரக் குடும்பத்தில் பிறந்தார். இவரது தந்தை கான் அடா முகாம்மது கான் ஒரு படித்த செல்வந்தர், அமிர்தசரசில் *வக்கீல்* என்ற இரு வார வெளியீட்டை வைத்திருந்தார். இவரது முன்னோர்கள் முகலாயப் பேரரசு, சீக்கிய பேரரசுகளின் போது உயர் அரசு பதவிகளை வகித்திருந்தனர். இவரது தந்தையின் நிலைப்பாட்டின் காரணமாக, ஜமால் அல்-டான் அல்-ஆப்கானி, சர் சையத் அகமத் கான், ஒரு இளைஞனாக சிப்லி நோமானி உள்ளிட்ட பல பிரபலமான வெளிச்சங்களுடன் இவர் தொடர்பு கொண்டிருந்தார்.
# இனயத்துல்லா கான் மஷ்ரிகி

## ஆரம்ப ஆண்டுகளில்

### கல்வி

அமிர்தசரசு பள்ளிகளில் சேருவதற்கு முன்பு இவர் ஆரம்பத்தில் வீட்டிலேயே கல்வி கற்றார். சிறுவயதிலிருந்தே கணிதத்தில் ஆர்வம் காட்டினார். லாகூரிலுள்ள போர்மன் கிறித்துவக் கல்லூரியில் முதல் வகுப்பு கௌரவங்களுடன் தனது இளங்கலை பட்டப்படிப்பை முடித்த பின்னர் , பஞ்சாப் பல்கலைக்கழகத்தில் கணிதத்தில் முதுகலை பட்டத்தையும் முடித்தார். பல்கலைக்கழக வரலாற்றில் முதல் முறையாக முதல் வகுப்பு எடுத்தார்.  
1907 ஆம் ஆண்டில் இவர் இங்கிலாந்து சென்று, கேம்பிரிட்சு, கிறிஸ்ட் கல்லூரியில் கணித டிரிபோக்களைப் படித்தார். மே 1908 இல் இவருக்கு கல்லூரி அறக்கட்டளை உதவித்தொகை வழங்கப்பட்டது. சூன் 1909 இல், கணிதம் பகுதி I இல் இவருக்கு முதல் வகுப்பு கௌரவங்கள் வழங்கப்பட்டன. அடுத்த இரண்டு ஆண்டுகளுக்கு, இவர் இயற்கை அறிவியல் முக்கோணங்களுக்கு இணையாக கிழகத்திய மொழிகள் டிரிபோக்களைப் படித்தார். முந்தையவற்றில் முதல் வகுப்பு கௌரவங்களையும், பிந்தையவற்றில் மூன்றாம் வகுப்பையும் பெற்றார்.  
கேம்பிரிட்ஜில் மூன்று ஆண்டுகள் வசித்த பின்னர் இவர் இளங்கலை கலை பட்டத்திற்கு 1910இல் தகுதி பெற்றார். 1912 ஆம் ஆண்டில் இவர் இயந்திர அறிவியலில் நான்காவது டிரிபோசை முடித்தார். மேலும் இரண்டாம் வகுப்பில் இடம் பெற்றார். அந்த நேரத்தில் இவர் நான்கு வெவ்வேறு திரிபோசில் கௌரவங்களைப் பெற்ற முதல் மனிதர் என்று நம்பப்பட்டது. மேலும் இது குறித்து இங்கிலாந்து முழுவதும் தேசிய செய்தித்தாள்களில் பாராட்டப்பட்டது. அடுத்த ஆண்டு, இவருக்கு கணிதத்தில் தங்கப் பதக்கத்துடன் முனைவர் பட்டம் வழங்கப்பட்டது.  
பின்னர், கேம்பிரிட்சை விட்டு வெளியேறி 1912 திசம்பரில் இந்தியா திரும்பினார். கேம்பிரிச்சில் இவர் தங்கியிருந்த காலத்தில் இவரது மத மற்றும் விஞ்ஞான நம்பிக்கை பேராசிரியர் சர் ஜேம்சு ஆப்வுட் ஜீன்சின் படைப்புகளலும், கருத்துகளாலும் ஈர்க்கப்பட்டது..
# இனயத்துல்லா கான் மஷ்ரிகி

## ஆரம்ப கால வாழ்க்கை

இந்தியா திரும்பியதும், இவர் அல்வார் சுதேச அரசின் பிரதமராக சேர்ந்தார். ஆனால் இவருக்கு கல்வியில் ஆர்வம் இருந்ததால் அப்பதவியை மறுத்துவிட்டார். 25 வயதில், இந்தியா வந்து சில இசுலாமியா கல்லூரியின் துணை முதல்வராக தலைமை ஆணையர் சர் ஜார்ஜ் ரூஸ்-கெப்பல் என்பவரால் நியமிக்கப்பட்டார். இரண்டு ஆண்டுகளுக்குப் பிறகு அதே கல்லூரியின் முதல்வராக ஆனார். அக்டோபர் 1917 இல் சர் ஜார்ஜ் ஆண்டர்சனுக்கு அடுத்தபடியாக கல்வித்துறையில் இந்திய அரசின் செயலாளராக நியமிக்கப்பட்டார். 21 அக்டோபர் 1919 இல் பெசாவர் உயர்நிலைப் பள்ளியின் தலைமை ஆசிரியரானார்.  
1920 ஆம் ஆண்டில், பிரித்தானிய அரசாங்கத்தால் இவருக்கு ஆப்கானிஸ்தானின் தூதர் பதவியை வழங்கப்பட்டது. ஒரு வருடம் கழித்து இவர் வீரத்திருத்தகை கௌரவம் வழங்கப்பட்டது. இருப்பினும், இவர் இரண்டையும் மறுத்துவிட்டார்.  
1930 ஆம் ஆண்டில், இவர் அரசாங்க சேவையில் பதவி உயர்வில் அனுப்பப்பட்டார். அதைத் தொடர்ந்து இவர் மருத்துவ விடுப்பில் சென்றார். 1932 ஆம் ஆண்டில் இவர் தனது பணியினை விட்டு வெளியேறினார். கடைசியாக லாகூரின் இக்ராவில் குடியேறினார்.
# இனயத்துல்லா கான் மஷ்ரிகி

## ஆரம்ப கால வாழ்க்கை

### நோபல் பரிந்துரை

1924 ஆம் ஆண்டில், தனது 36 வயதில், இவர், விஞ்ஞானத்தின் வெளிச்சத்தில் திருக்குர்ஆனைப் பற்றிய வர்ணனையான *தஸ்கிரா* என்ற தனது நூலின் தொகுதியை நிறைவு செய்தார் . இது 1925 ஆம் ஆண்டில் நோபல் பரிசுக்கு பரிந்துரைக்கப்பட்டது . இது ஐரோப்பிய மொழிகளில் ஒன்றில் மொழிபெயர்க்கப்பட வேண்டுமென்ற நிபந்தனைக்கு உட்பட்டது. இருப்பினும், மொழிபெயர்ப்பின் ஆலோசனையை இவர் மறுத்துவிட்டார்.
# இனயத்துல்லா கான் மஷ்ரிகி

## ஆரம்ப கால வாழ்க்கை

### சிறைவாசங்களும் குற்றச்சாட்டுகளும்

சூலை 20, 1943 இல், கக்சர் அமைப்பைச் சேர்ந்தவர் என்று கருதப்பட்ட இரபீக் சபீரால் முகம்மது அலி ஜின்னா மீது ஒரு கொலை முயற்சி மேற்கொள்ளப்பட்டது. இந்தத் தாக்குதலை மறுத்து வன்மையாக கண்டித்தார். பின்னர், நவம்பர் 4, 1943 அன்று மும்பை உயர்நீதிமன்றத்தின் நீதிபதி பிளாக்டன் தனது தீர்ப்பில் தாக்குதலுக்கும் கக்சர்களுக்கும் இடையிலான எந்தவொரு தொடர்புமில்லை எனக் கூறி வழக்கை தள்ளுபடி செய்தார்.  
பாக்கித்தானில், இவர் குறைந்தது நான்கு முறை சிறையில் அடைக்கப்பட்டார்: 1958 இல் குடியரசுத் தலைவர் கான் அப்துல் ஜபார் கான் (டாக்டர் கான் சாகிப் என்று பிரபலமாக அறியப்பட்டவர்) கொலைக்கு உடந்தையாக இருந்ததாகக் குற்றம் சாட்டப்பட்டார். 1962 ஆம் ஆண்டில் குடியரசுத் தலைவர் அயூப்பின் அரசாங்கத்தை கவிழ்க்க முயன்ற சந்தேகத்திற்காக குற்றம் சாட்டப்பட்டார். இருப்பினும், குற்றச்சாட்டுகள் எதுவும் நிரூபிக்கப்படவில்லை. மேலும் அனைத்து வழக்கிலும் இவர் விடுவிக்கப்பட்டார்.  
1957 ஆம் ஆண்டில், இவர் தனது 300,000 பின்தொடர்பவர்களை காஷ்மீரின் எல்லைகளுக்கு அழைத்துச் சென்றதாகக் கூறப்படுகிறது. அதன் விடுதலைக்கான போராட்டத்தைத் தொடங்க வேண்டும் என்று கூறினார். இருப்பினும், பாக்கித்தான் அரசாங்கம் குழுவை திரும்பப் பெற தூண்டியதுடன், பின்னர் அந்த அமைப்பு கலைக்கப்பட்டது.
# இனயத்துல்லா கான் மஷ்ரிகி

## இறப்பு

புற்றுநோயுடன் சிறுது காலம் போராடிய இவர் 1963 ஆகத்து 27 அன்று லாகூரில் உள்ள மயோ மருத்துவமனையில் இறந்தார்.
# நிதின் மேனன்

**நிதின் மேனன்** (*Nitin Menon*) (பிறப்பு: நவம்பர் 2, 1983) இவர் இந்திய முன்னாள் துடுப்பாட்ட வீரர் ஆவார். இப்போது நடுவராக இருக்கிறார். இவர் மத்தியப் பிரதேச துடுப்பாட்ட அணிக்காக விளையாடியவர். பட்டியல் அ துடுப்பாட்டம் மத்திய பிரதேசத்தை விளையாடியவர். மேலும் 2015–16 ரஞ்சி கோப்பை மற்றும் ஆத்திரேலியாவில் நடந்த செல்பீல்ட் கோப்பை போட்டிகளில் நடுவராக செயல்பட்டுள்ளார். சூன் 2020 இல், நைஜல் லோங்க்கு பதிலாக பன்னாட்டுத் துடுப்பாட்ட அவையின் மேற்றட்டு நடுவர் குழுவிற்கு பதவி உயர்வு பெற்றார். இவரது தந்தை நரேந்திர மேனனும் ஒரு நடுவராக இருந்தார்.
# நிதின் மேனன்

## நடுவராக

26 சனவரி 2017 அன்று இந்தியாவிற்கும் இங்கிலாந்துக்கும் இடையிலான தனது முதல் பன்னாட்டு இருபது20 போட்டியில் நடுவராக செயல்பட்டார். 15 மார்ச் 2017 அன்று ஆப்கானித்தான், அயர்லாந்து இடையிலான தனது முதல் ஒருநாள் பன்னாடடுத் துடுப்பாட்டப் போட்டியில் நடுவராக செயல்பட்டார்.  
அக்டோபர் 2018 இல் 2018 பன்னாட்ட்சு மகளிர் உலக இருபதுக்கு 20 பன்னிரண்டு ஆன்-பீல்ட் நடுவர்களில் ஒருவராக தேர்வு செய்யப்பட்டார். இயன் கூல்ட் உடன் இணைந்து 2019இல் நடைபெற்ற இந்தியன் பிரீமியர் லீக் இறுதிப்போட்டியில் நடுவராக செயல்பட்டார்.
# வாண்டரர்சு துடுப்பாட்ட அரங்கம்

**வாண்டரர்சு துடுப்பாட்ட அரங்கம்** (*Wanderers Stadium*) அரங்கம் ஜோகன்னஸ்பேர்க் நகரில் தென்னாப்ரிக்கா<nowiki/>வில் அமைந்துள்ளது. இங்கு தேர்வுத் துடுப்பாட்டம், ஒரு நாள் மற்றும் முதல் தரத் துடுப்பாட்டம் ஆகிய போட்டிகள் இங்கு விளையாடப்படுகின்றது.
# வாண்டரர்சு துடுப்பாட்ட அரங்கம்

## வரலாறு

1956 ஆம் ஆண்டில் இந்த அரங்கத்தில் முதல் போட்டி தென்னாப்ரிக்க இங்கிலாந்து அணிகளுக்கு நடைபெற்றது.  
1991 ஆம் ஆண்டு மீண்டும் தென்னாப்பிரிக்கா பன்னாட்டு துடுப்பாட்டம் விளையாட அனுமதித்ததை தொடர்ந்து புதிய **வாண்டெரர்ச் துடுப்பாட்ட அரங்கமாக** மாற்றப்பட்டது இங்கு 32,000 இருக்கைகள் உள்ளன.
# வாண்டரர்சு துடுப்பாட்ட அரங்கம்

## உள்நாட்டு போட்டிகள்

2009 இந்தியன் பிரீமியர் லீக் போட்டிகள் அரையிறுதி மற்றும் இறுதிப் போட்டிகளையும் இங்கு நடைபெற்றது. இதில் டெக்கான் சார்ஜர்ஸ் ராயல் சேலஞ்சர்ஸ் பெங்களூர் வீழ்த்தி கோப்பை வென்றது.
# வாண்டரர்சு துடுப்பாட்ட அரங்கம்

## சிறப்புகள்

வரலாற்று முக்கியத்துவம் வாய்ந்த துடுப்பாட்ட போட்டிகள் இந்த மைதானத்தில் நடந்தது.  
2003 துடுப்பாட்ட உலகக்கிண்ணம் இறுதிப் போட்டி இந்த மைதானத்தில் நடைபெற்றது. இந்த அரங்கம் தென்னாப்பிரிக்காவிற்கும் ஆத்திரேலியாவிற்கும் இடையில் விளையாடிய மிகச்சிறந்த ஒருநாள் சர்வதேச போட்டிகளில் ஒன்றாகும், இதில் உலக சாதனை படைத்த 434 இலக்குகளை கடந்து தென்னாப்பிரிக்க அணி வெற்றி பெற்றது.  
18 சனவரி 2015 அன்று, வாண்டரர்ஸ் மைதானத்தில் தென்னாப்பிரிக்காவின் ஏ பி டி வில்லியர்ஸ் மேற்கிந்தியத்தீவுகள் துடுப்பாட்ட அணி ஒருநாள் போட்டியில் 16 பந்துகளில் 50 ரன்கள் எடுத்தார், இதற்கு முன்னர் இலங்கை வீரர் சனத் ஜயசூரியாவின் வசம் இருந்தது 19 ஆண்டு சாதனையை முறியடித்தார். அதே போட்டியில், கோரி ஆண்டர்சனின் மிக வேகமாக ஒருநாள் சதம் சாதனையையும் முறியடித்தார் 31 பந்துகளில் 100 ரன்கள் எடுத்தார். அவர் 149 ரன்கள் எடுத்தார்.  
21 பிப்ரவரி 2016 அன்று இங்கிலாந்துக்கு எதிரான இருபது20 போட்டியில் தென்னாப்பிரிக்காவுக்காக ஏபி டிவில்லியர்ஸ் மிக வேகமாக அரை சதம் (21 பந்துகள்) அடித்தார்.
# திரிபிரயார் படகுப் போட்டி

**திரிபிரயார் படகுப் போட்டி** (மலையாளம்: തൃപ്രയാര് ജലോത്സവം) என்பது தென்னிந்தியாவின் கேரளத்தின், திருச்சூர் மாவட்டத்தின் திரிபிராயரின் கொனோலி கால்வாயில் நடைபெறும் பிரபலமான *வள்ளங்களி* எனப்படும் படகுப் போட்டி ஆகும். திரிபிராயரில் உள்ள இராமர் கோயில் முன் திரிபிரயார் ஆர்ட்ஸ் அண்ட் ஸ்போர்ட்ஸ் கிளப்பினால் படகுப் போட்டி நடத்தப்படுகிறது. பந்தயமானது வெண்ணக்கடாவுலிருந்து திரிபிரயார் வரை மூன்று கிலோமீட்டர் தொலைவுக்கு நடத்தப்படுகிறது.
# திரிபிரயார் படகுப் போட்டி

## வெற்றியாளர்கள்

| 2004 | ஜிஜி குழு | ஸ்ரீ குருவாயுரப்பன் |
| --- | --- | --- |
| 2010 | குசுபுல்லிகாரா கோல்டன் ரோவர் | வள்ளியா பண்டிதன் |
| 2011 | பதூர் யுவ்யகனா கலா சமிதி படகு சங்கம் | அனுமன் எண் 1 |
| 2012 | பதூர் யுவ்யகனா கலா சமிதி படகு சங்கம் | அனுமன் |
| 2013 | தந்தோனித்ருத் டி.பி.சி. | தானியன் |
| 2014 | பதூர் யுவஜனா கால சமிதி படகு சங்கம் | செயின்ட் செபாஸ்டின் |
# திரிபிரயார் படகுப் போட்டி

## கேரளத்தில் பிற படகுப் போட்டிகள்

- குமரகம் படகுப் போட்டி
- நேரு கோப்பை படகுப் போட்டி
- கந்தசங்கடவு படகுப் போட்டி
- குடியரசுத் தலைவர் கோப்பை படகுப் போட்டி
- ஆறன்முளா படகுப்போட்டி
# சாக்கியர்

**சாக்கியர்** (*Shakya*, சமசுகிருதம்: , தேவநாகரி: शाक्य, [[பாளி|]]: ) என்பவர்கள் பண்டைய வேத காலத்தை (கிமு 1500-500) சேர்ந்த சூரிய குல சத்திரிய வம்சத்தைச் சேர்ந்தவர்கள். சாக்கியர்கள் கோலியர்களுடன் திருமண தொடர்பு கொண்டவர்கள். சாக்கியர்களும் கோலியர்களும் தற்கால நேபாள நாட்டு, ரோகிணி ஆற்றின் இருகரைகளிலும் உள்ள லும்பினி மாவட்டப்பகுதிகளை ஆண்ட குடியரசுத் தலைவர்கள் ஆவர். சாக்கியர்களும், கோலியர்களும் கோசல நாட்டின் சிற்றரசர்கள் ஆவர்.  
சமசுகிருதத்தில் சாக்கியம் என்பது *ஆற்றலுடையவர்* என்று பொருள். இவர்களின் வம்சாவளி பற்றிய குறிப்புகள் *விஷ்ணு புராணம்*, பாகவத புராணம் பிரம்ம புராணம். ஆகிய நூல்களில் காணப்படுகின்றது.  
சாக்கியர்கள் சாக்கிய ஞான இராச்சியம் என்ற பெயரில் தனி அரசை அமைத்தனர். இவர்களின் தலைநகர் கபிலவஸ்து ஆகும். இது இந்தியாவின் இன்றைய உத்தரப் பிரதேச மாநிலத்தை எல்லையாகக் கொண்டு, இன்றைய நேபாளத்தில் அமைந்திருந்தது.  
சாக்கியர்களின் மிகப் பிரபலமாக இருந்தவர் இளவரசர் சித்தார்த்த சாக்கியர் (கிமு 5ம் நூற்றாண்டு). இவரே பௌத்த மதத்தைத் தோற்றுவித்த கௌதம புத்தர் ஆவார். சாக்கியக் குடியரசின் தலைவர் சுத்தோத்தனாவின் மகன் சித்தாத்தர். சித்தார்த்தர் புதிய மதத்தைத் தோற்றுவித்து முடி துறந்ததை அடுத்து அவரது மகன் ராகுலன் அரசனானார்.
# சாக்கியர்

## இதனையும் காண்க

- கோலியர்
# மராத்திய மைசூர் போர்

**மராத்திய-மைசூர் போர்கள்** (**Maratha–Mysore Wars**) மராத்தியப் பேரரசின் பேஷ்வா படைகளுக்கும், மைசூர் இராச்சியத்தின் ஐதர் அலி மற்றும் திப்புசுல்தான் தலைமையிலான படைகளுக்கும் 1785 முதல் 1787 முடிய நடைபெற்ற போர்களாகும். இப்போர்களில் மராத்தியப் படைகள் வெற்றி பெற்றது. இப்போரில் ஐதராபாத் இராச்சியம் நடுநிலை நிலை வகித்தது.  
சனவரி 1787-இல் மராத்தியர்கள் பகதூர் பெண்டா முற்றுகைக்குப் பிறகு, மைசூர் படைகள் தோல்வியை ஒப்புக் கொண்டதுடன், திப்புசுல்தான் கஜேந்திரகாட் அமைதி உடன்படிக்கையை ஏப்ரல் 1787-இல் ஏற்றார். இவ்வுடன்படிக்கையின்படி, திப்புசுல்தான், மராத்தியர்களுக்கு ஆண்டுதோறும் ரூபாய் 12 இலட்சம் கப்பம் செலுத்தவும், மராத்தியர்களுக்கு எதிராக நடவடிக்கைகளை கைவிட்டு, பிரித்தானிய கிழககிந்தியக் கம்பெனி படைகளுக்கு எதிராக களம் இறங்க வேண்டும் என முடிவு செய்யப்பட்டது.
# மராத்திய மைசூர் போர்

### மராத்திய-மைசூர் போர்களின் விவரம்

- சின்குர்லி சண்டை (1771) (***pre-1785)
- சௌன்சி சண்டை (1777) (***pre-1785)
- நார்குண்ட் முற்றுகை, பிப்ரவரி 1785
- பதாமி முற்றுகை, மே 1786
- அதோனி முற்றுகை, சூன் 1786
- கஜேந்திரகாட் முற்றுகை, சூன் 1786
- சவானூர் முற்றுகை, 10 அக்டோபர் 1786
- பகதூர் பெண்டா முற்றுகை, சனவரி 1787
# மராத்திய மைசூர் போர்

## போருக்கு பிந்தைய உடன்படிக்கைகள்

ஏப்ரல் 1787-இல் மராத்திய-மைசூர் போர்கள் முடிவுற்றதுடன், கஜேந்திரகாட் உடன்படிக்கை மேற்கொள்ளப்பட்டது. இதன்படி, மைசூர் மன்னர்திப்புசுல்தான் மராத்தியர்களுக்கு ரூபாய் 4.8&nbsp;மில்லியன் போர் நட்ட ஈட்டு தொகை செலுத்தவும்; ஆண்டுதோறும் ரூபாய் 1.2&nbsp;மில்லியன் கப்பம் செலுத்தவும் ஒப்புக்கொள்ளப்பட்டது. மேலும் ஐதர் அலியால் கைப்பற்றப்பட்ட அனைத்து நிலப்பரப்புகளையும் மீண்டும் மராத்தியப் பேரரசுக்கே திரும்ப ஒப்படைக்கப்பட்டது.மேலும் ஐதர் அலி மராத்தியர்களுக்கு செலுத்தத் தவறிய நான்காண்டு கப்பத்தொகையை முழுவதும் திப்பு சுல்தான் செலுத்த ஒத்துக்கொண்டார்.
# மராத்திய மைசூர் போர்

## ஆதார நூற்பட்டியல்

- Duff, James Grant. *A history of the Mahrattas*, Volume 2
- Kumar, Raj. *Essays on modern India*
- Sen, Sailendra Nath. *Anglo-Maratha relations, 1785-96*
# சோவனூர் புதை குகை

**சோவனூர் புதை குகை** (*Chovvanur burial cave*) என்பது கேரளத்தின், திருச்சூர் மாவட்டம் சோவனூரில் அமைந்துள்ள ஒரு வரலாற்றுக்கு முந்தைய பெருங்கற்காலத்தைச் சேர்ந்த பாறையில் வெட்டி அமைக்கபட்ட குகை ஆகும். இந்த குகைக்குள் நுழைய ஒற்றை நுழைவாயில் உள்ளது. குகை அறையானது வட்டமாக உள்ளது. ஒற்றை அறை கொண்ட குகையில் இரண்டு திண்ணைகள் உள்ளன. இந்திய தொல்லியல் துறையானது இந்தக் குகையை பாதுகாக்கப்பட்ட நினைவுச்சின்னமாக அறிவித்துள்ளது.
# ஜலாலுதீன் உம்ரி

**ஜலாலுதீன் உம்ரி** (பிறப்பு 1935) ஓர் எழுத்தாளர் மற்றும் மத அறிஞர் ஆவார். 2007 ஆம் ஆண்டு முதல் 2019 ஆம் ஆண்டு வரை ஜமாஅத்தே இஸ்லாமி ஹிந்த் என்ற அமைப்பின் தலைவராக இருந்தார். இப்போது சையத் சதாதுல்லா ஹுசைனி என்பவர் தலைவராக உள்ளார்.
# ஜலாலுதீன் உம்ரி

## ஆரம்பகால வாழ்க்கை மற்றும் கல்வி

ஜலாலுதீன் 1935 ஆம் ஆண்டு பிரித்தானியாவின் இந்தியாவின் தமிழ்நாட்டின் வடக்கு ஆற்காடு மாவட்டத்தில் புட்டாகிராம் என்ற கிராமத்தில் பிறந்தார். இவர் தமிழ்நாட்டின் உமராபாத்தில் உள்ள ஜாமியா தாருஸ்ஸலாம் என்ற முஸ்லிம் பாடசாலையில் பட்டதாரி பெற்றதால், இவர் 'ஜலாலுதீன் உம்ரி' என்று அழைக்கபட்டார்.  
ஜாமியா தாருஸ்ஸலாமில் இருந்து இஸ்லாமிய ஆய்வுகளில் முதுகலைப் பட்டம் பெற்றவர். அலிகார் முஸ்லீம் பல்கலைக்கழகத்தில் ஆங்கில இலக்கியத்தில் இளங்கலை பட்டமும் பெற்றார்.
# நெடுமலை குகைகள், பிரலிமட்டம்

**நெடுமலை குகைகள்** என்பவை இந்தியாவின், கேரள மாநிலத்தின், இடுக்கி மாவட்டம் மற்றும் எர்ணாகுளம் மாவட்டத்தின் எல்லையில் உள்ள பிரலிமட்டத்தில் உள்ள குகைகள் ஆகும். பாறைக் குகையின் கருங்கல் பாறை மீது செதுக்கு வேலைகள் செய்யபட்ட குகைகள் இங்கே உள்ளன. தொல்லியல் ஆய்வாளரும் யுஜிசி ஆராய்ச்சி அறிவியலாளருமான டாக்டர் பி. ராஜேந்திரன் கருத்துப்படி, குகைகளின் காலவரிசையை கவனித்தால் இவை கிமு 4000 காலகட்டத்திய புதிய கற்காலத்தைச் சேர்ந்தவையாக இருக்கும் என்கிறார்.  
நெடுமாலையில் உள்ள பிரலிமட்டத்தில் மூன்று குகைகள் கண்டுபிடிக்கப்பட்டுள்ளன. பிரலிமட்ட குகைகளில் பல குழிகளும் தேய்த்து மெருகூட்டபட்ட தரைப்பகுதிகளும் உள்ளன.
# நெடுமலை குகைகள், பிரலிமட்டம்

## வரலாற்றுக்கு முந்தைய பாறைக் குகை

இது வரலாற்று காலத்துக்கு முந்தைய காலத்தில் மனிதனால் உருவாக்கப்பட்ட தங்குமிடம் ஆகும். இது 4 மீட்டர் நீளம், 2 மீ அகலம் மற்றும் 1.5 அடி தடிமன் கொண்ட ஒரு பெரிய ஒற்றை பாறையை மேற்கூரையாக கொண்டுள்ளது. இது 5 அடி உயரமுள்ள இரண்டு பாறைகளின்மீது வைக்கபட்டுள்ளது. குகை வடக்கு-தெற்காக உள்ளது குகையின் வாயில் கிழக்கு பக்கத்தில் உள்ளது. குகை 5 அடி உயரம் கொண்டதாகவும், இரண்டு அல்லது மூன்று நபர்கள் உள்ளே தங்கக் கூடியதாகவும் உள்ளது. இத்தகைய கனமான பாறை மேற்கூரையை வைப்பதற்காக எடுத்துவர ஆரோக்கியமான மனிதர்களும் கூட்டுப்பணியும் தேவை. எர்ணாகுளம் மாவட்டத்தின் நெடுமாலையில் உள்ள பரலிமட்டத்தில் காணப்படும் குகை தங்குமிடம் பெருங்கற்காலப் பண்பாட்டின் கல்திட்டை அல்லது முனியறையின் சிறப்பியல்புகளைக் கொண்டிருப்பதாக இல்லை. ஆனால் கடந்த காலத்தில் மனிதர்களின் தங்குமிடமாக இருதிருக்க வாய்ப்பு உள்ளது.
# நெடுமலை குகைகள், பிரலிமட்டம்

## அமைவிடம்

கேரளத்தின் எர்ணாகுளம் மாவட்டத்தின் மஞ்சல்லூர் பஞ்சாயத்தில் பிரலிமட்டம் நெடுமாலை உள்ளது. இது கடலிக்காட்டில் இருந்து 3 கி.மீ தொலைவிலும், வசக்குளத்திலிருந்து 5 கி.மீ தொலைவிலும் உள்ளது. .பயணிகள் கடினமான நிலப்பரப்பில் செல்லவேண்டி இருக்கும். கடலிக்காடு வழியாக காவனா புலுக்காயத் கடாவில் இரண்டு கிலோமீட்டர் நீளத்தை கடக்கும்போது, வழியில் சிறிய மலைகளை கடக்கவேண்டி இருக்கும். Google வரைபடம்
# ஓங்கி ஆறு

**ஓங்கி ஆறு** ஓவர்கன்காய் மாகாணத்தின் கன்காய் மலைகளின் தென்கிழக்கு சரிவுகளில் இருந்து பாய்கிறது. 435 கிலோமீட்டர் (270 மைல்கள்) நீளமுள்ள மங்கோலியாவின் வடிநிலத்தில் பாய்கின்றது. இந்த ஆறு சில குறிப்பாக மழை அதிகமுள்ள ஆண்டுகளில், இது வட மத்திய அம்னகோவி மாகாணத்தில் உள்ள உலான் ஏரியில் வடிகிறது. பெரும்பாலான ஆண்டுகளில் உலான் ஏரியை அடையும் முன்பே வறண்டுவிடுகிறது. சமீபத்திய ஆண்டுகளில் இது கூடுதலாக 37 சுரங்கம் தோண்டும் நடவடிக்கைகளால் அச்சுறுத்தலுக்கு உள்ளாகியுள்ளது, ஆனால் செட்ஸ்கீஜின் மாங்க்பாயர் மற்றும் ஓங்கி நதி படுகை இயக்கம் ஆகியவற்றின் வெற்றிகரமான அழுத்தத்தின் காரணமாக பிராந்தியத்தில் ஆய்வுகள் மற்றும் தீங்கு விளைவிக்கும் 35 நடவடிக்கைகளை நிறுத்த உதவியது. இந்தப் பகுதியில் உள்ள மேற்பரப்பு நீர் நிலத்தடி நீர் சுரங்கத் தொழிலில் இருந்து வரும் பாதரசம் மற்றும் சயனைடுகளால் மாசுபடுத்தப்படும் வாய்ப்பினைக் கொண்டுள்ளது.
# சூர்யவம்சம் (தொலைக்காட்சித் தொடர்)

**சூர்யவம்சம்** என்பது ஜீ தமிழ் தொலைக்காட்சியில் ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடர் 21 செப்டம்பர் 2020 1முதல் திங்கள் முதல் சனிக்கிழமை வரை பகல் 1 மணிக்கு ஒளிபரப்பாகி 21 ஆகத்து 2021 ஆம் ஆண்டு அன்று 292 அத்தியாயங்களுடன் நிறைவு பெற்றது. இந்தத் தொடர் ஜீ தெலுங்கு தொடரான 'அமெரிக்கா அம்மாயி' என்ற தெலுங்கு மொழி தொடரை மையமாக வைத்து கே. கார்த்திகேயன் என்பவர் இயக்க, பூர்ணிமா பாக்யராஜ், நிகிதா ராஜேஷ் மற்றும் ஆஷிஷ் சக்ரவர்த்தி போன்ற பலர் நடித்துள்ளார்கள்.
# சூர்யவம்சம் (தொலைக்காட்சித் தொடர்)

## கதை

தனது மகள் கல்யாணி, ஒப்புதலுக்கு எதிராக திருமணம் செய்ததற்காக குடும்பத்திலிருந்து அவளை ஒதுக்கிவைக்கும் அன்னபூரணி பற்றிய கதை. 25 ஆண்டுகளுக்குப் பிறகு கல்யாணியின் மகள் சமந்தா தனது தாயை மீண்டும் குடும்பத்தில் இணைக்க முயற்சிக்கிறாள்.
# சூர்யவம்சம் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- நிகிதா ராஜேஷ் - சமந்தா
- ஒரு அமெரிக்கப்பெண், க்ரிஷ் மற்றும் கல்யாணியின் மகள்.
- ஆஷிஷ் சக்ரவர்த்தி - சூர்யா
- நேர்மையான ஆண்மகன், ஜெயந்தி மற்றும் சங்கரனின் மகன்.
- பூர்ணிமா பாக்யராஜ் - அன்னபூரணி (அன்னம்மாள்)
- சூரியவம்சம்" குடும்பத்தின் தலைவி; செல்வ கணபதியின் மனைவி; சண்முகம், சங்கரன் மற்றும் கல்யாணியின் தாய்; ராஜி மற்றும் ஜெயந்தியின் மாமியார்; சூர்யா, சமந்தா, பத்மாவதி, சந்துரு மற்றும் லீலாவதி ஆகியோரின் பாட்டி.
# சூர்யவம்சம் (தொலைக்காட்சித் தொடர்)

## நடிகர்கள்

### துணை கதாபாத்திரம்

- அனிதா வெங்கட் - ராஜி
- பத்மாவதி மற்றும் சந்துருவின் தாய்; சண்முகத்தின் மனைவி.
- பிர்லா போஸ் - சண்முகம்
- ராஜியின் கணவர்; பத்மாவதி மற்றும் சந்துருவின் தந்தை.
- சிந்து - பத்மாவதி
- ராஜி மற்றும் சண்முகத்தின் மகள்; சந்திருவின் மூத்த சகோதரி.
- ஜெயராமன் மோகன் - சீனிவாசன்
- பத்மாவதியின் கணவன்
- மதன் - சந்துரு
- ராஜி மற்றும் சண்முகத்தின் மகன்; பத்மாவதியின் தம்பி.
- கரோலின் ஹில்ட்ரட் - ஜெயந்தி
- சூர்யா மற்றும் லீலவதியின் தாய்; சங்கரனின் மனைவி.
- கஜேஷ் - சங்கரன்
- ஜெயந்தியின் கணவர்; சூர்யா மற்றும் லீலாவதியின் தந்தை.
- தாச்சாயனி - லீலாவதி
- ஜெயந்தி மற்றும் சங்கரனின் மகள்; சூர்யாவின் தங்கை.
- ராமச்சந்திரன் - நாராயணன்
- செல்வ கணபதியின் தம்பி; சூர்யவம்சத்தின் எதிரி.
- சந்தனா - கல்யாணி
- க்ரிஷின் மனைவி மற்றும் சமந்தாவின் தாய்.
- ரஃபி உல்லா - க்ரிஷ்
- சமந்தாவின் தந்தை மற்றும் கல்யாணியின் கணவர்.
- ராஜேஷ் - செல்வ கணபதி (தொடரில் இறந்துவிட்டார்)
- அன்னம்மாளின் கணவன்; சண்முகம், சங்கரன் மற்றும் கல்யாணியின் தந்தை; ராஜி மற்றும் ஜெயந்தியின் மாமனார்; நாராயணனின் அண்ணன்; சூர்யா, சமந்தா, பத்மாவதி, சந்துரு மற்றும் லீலாவதியின் தாத்தா.
- கவிதாலயா கிருஷ்ணன் - சீனிவாசனின் தந்தை
# சூர்யவம்சம் (தொலைக்காட்சித் தொடர்)

## நடிகர்களின் தேர்வு

நடிகை பூர்ணிமா பாக்யராஜ், குடும்பத் தலைவராக நடிக்க தேர்வு செய்யப்பட்டார், அருந்ததி தொடர் புகழ் நிகிதா ராஜேஷ் பெண் கதாபாத்திரத்திற்கு தேர்வு செய்யப்பட்டார், MR. சென்னை இன்டர்நேஷனல் 2019 வெற்றியாளரான ஆஷிஷ் சக்ரவர்த்தி ஆண் கதாபாத்திரத்தில் தேர்வு செய்யப்பட்டார். நடிகர் ராஜேஷ், அனிதா வெங்கட், கரோலின், ராமச்சந்திரன் மற்றும் பிற நடிகர்கள் துணை வேடங்களில் நடிக்கின்றன.
# சூர்யவம்சம் (தொலைக்காட்சித் தொடர்)

## தயாரிப்பு

இந்த தொடர் மார்ச் 2020 ஆம் ஆண்டு ஒளிபரப்படுவதற்காக திட்டமிடப்பட்டது, கொரோனாவைரசு காரணத்தால் 21 செப்டம்பர் 2020 முதல் ஒளிபரப்படுகின்றது.
# சூர்யவம்சம் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# சூர்யவம்சம் (தொலைக்காட்சித் தொடர்)

## நேர அட்டவணை

இந்த தொடர் செப்டம்பர் 21, 2020 முதல் 14 மார்ச் 2021 ஆம் ஆண்டு வரை வரை தினமும் இரவு 7 மணிக்கு ஒளிபரப்பானது. பின்னர் 15 மார்ச் 2021 முதல் திங்கள் முதல் சனி வரை மதியம் 1 மணிக்கு நேரம் மாற்றப்பட்டு ஒளிபரப்பானது.  
| 15 மார்ச் 2021-ஒளிபரப்பில் | <> திங்கள் - சனி </> | 13:00 | 162 - 292 |
| --- | --- | --- | --- |
| 21 செப்டம்பர் 2020 - 14 மார்ச் 2021 | <> தினமும் </> | 19:00 | 1 - 161 |
# சூர்யவம்சம் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# ஆர். குண்டுராவ்

**குண்டுராவ்** (கன்னடம்: ಗುಂಡೂ ರಾವ್, பி. ஏப்ரல் 08, 1937) இந்திய தேசிய காங்கிரசு இந்திய அரசியல்வாதி ஆவார். இவர் சனவரி 12 , 1980 முதல் 06 சனவரி 1983 வரை கர்நாடக மாநிலத்தில் முதலமைச்சர் பதவியிலிருந்தார் .
# ஆர். குண்டுராவ்

## இளமைக் காலம்

குண்டுராவ், 08 ஏப்ரல் , 1932ஆம் ஆண்டு குசால்நகர் சேர்ந்த ராமராவ் மற்றும் சின்னமா ஆகியோருக்கு மகனாகப் பிறந்தார். இவரின் தந்தை பள்ளி தலைமையாசிரியர் ஆவார். இவர் கன்னட பிராமண குடும்பத்தினைச் சேர்ந்தவர்.
# ஆர். குண்டுராவ்

## அரசியல் வாழக்கை

குண்டு ராவ் தனது அரசியல் வாழ்க்கையை குசால்நகரின் நகராட்சித் தலைவராகத் தொடங்கினார். இந்த பதவியில் இவர் பத்து ஆண்டுகள் பணியாற்றினார். பின்னர், 1972 மற்றும் 1978ஆம் ஆண்டுகளில் சோமவாரப்பேட்டை சட்டமன்ற உறுப்பினராக தேர்ந்தெடுக்கப்பட்டார். தேவராஜ் அர்ஸ் தலைமையிலான அரசாங்கத்தில் அமைச்சராகவும், குறுகிய காலத்திற்கு எதிர்க்கட்சித் தலைவராகவும் பணியாற்றினார். பின்பு கர்நாடக மாநில முதல்வர் ஆனார்.
# மைசூர் வெளிச்சுற்று வட்டச் சாலை

**மைசூர் வெளி சுற்று வட்ட சாலை** (Mysore Outer Ring Road) என்பது தென்னிந்திய நகரமான மைசூருக்குள் 42.5 கிலோமீட்டர் (26.4 மைல்கள்) நீளமுடைய சுற்று வட்டச் சாலையாகும். இந்த சாலை முதலில் எட்டு வழிச் சாலையாக அகலப்படுத்த திட்டமிடப்பட்டது. ஆனால் இணைப்பு சாலை ஒன்றை உருவாக்குவதற்கான நிதியை விடுவிப்பதற்காக ஆறு வழிச் சாலையாகக் குறைக்கப்பட்டது.சாலையின் பெரும்பகுதி 2012 ஆம் ஆண்டில் திறக்கப்பட்டது. சாலையின் போக்கில் நான்கு இருப்புப்பாதைப் பாலங்கள் உள்ளன.
# அட்டிலிடே

புத்துலகக் குரங்குகளில் உள்ள ஐந்து குடும்பங்களில் ஒன்று **அட்டிலிடே**(*Atelidae*). இவை தனிக் குடும்பமாக அங்கீகரிக்கப்படுவதற்கு முன்னர் *செபிடே* குடும்பத்தில் இணைக்கப்பட்டிருந்தது. அட்டிலிடே குரங்குகள் பொதுவாகப் பெரிய குரங்குகள் வகையினைச் சார்ந்ததாகும். இதில் ஊளையிடும் குரங்கு, சிலந்தி குரங்கு, கம்பளி குரங்கு மற்றும் கம்பளி சிலந்தி குரங்கு அடங்குகின்றன. இவை மத்திய மற்றும் தென் அமெரிக்காவில் இருந்து, மெக்ஸிக்கோ வடக்கு அர்ஜென்டீனா வரை காட்டுப்பகுதிகளில் காணப்படுகின்றன.
# அட்டிலிடே

## பண்புகள்

அட்டிலிடே குரங்குகள் சிறிய அளவிலிருந்து மிதமான அளவுடையன. இவற்றின் உடல் நீளம் சுமார் 34 செமீ முதல் 72&nbsp;செமீ (தலை-உடல் நீளம்) உள்ளன. அலறுபவன் குரங்குகள் இந்த குடும்பத்தில் மிகப்பெரிய குரங்காகவும் சிலந்தி குரங்குகள் அளவில் சிறிய குரங்காகவும் உள்ளன. இக்குரங்குகள் நீண்ட சுருளக்கூடிய வால்களைக் கொண்டுள்ளன. இந்த வாலின் சேய்மை முனையில் முடியில்லா, தொடு உணரக்கூடிய திட்டுகளை மேற்பரப்பில் கொண்டுள்ளன. வாலானது 'ஐந்தாவது கரம்' போல அடிக்கடி பயன்படுகிறது. கரங்களில் காணப்படும் நகங்கள் மரம் ஏற பயன்படுகிறது. பெரும்பாலான இனங்கள் அடர் பழுப்பு, சாம்பல் அல்லது கருப்பு நிற முடிகளுடன் வெளிறிய அடையாளங்களுடன் காணப்படும்.  
இவை மரங்களில் வாழும் பகல் நேர விலங்குவகையாகும். பெரும்பாலான இனங்கள் அடர்த்தியான மழைக்காடுகளில் காணப்படுகின்றன. இருப்பினும் ஊளையிடும் குரங்குகளில் சில் இனங்கள் வறண்ட காடுகளில் அல்லது சவானா காடுகளில் காணப்படுகின்றன. இவை பழங்களையும் இலைகளையும் முக்கிய உணவாகச் சாப்பிடுகின்றன. இருப்பினும் சிறிய இனங்கள், பூச்சிகளைச் சாப்பிடுகின்றன. இவற்றின் பல் சூத்திரம் <nowiki/>ஆகும்  
சுமார் 180 முதல் 225 நாள் கர்ப்ப காலத்திற்குப் பின் பெண் குரங்குகள் குட்டி ஒன்றினை ஈனுகின்றது. (அரிதாக, இரண்டு குட்டிகளை இடும்). ஒரு சில இனங்கள் ஒன்று முதல் மூன்று வருடங்களுக்கு ஓர் முறை கர்ப்பம் தரிக்கின்றன.  
அட்டிலிட் குரங்குகள் பலதார மணம் கொண்டவை. குழுக்களாக வாழும் இக்குரங்கு சமூகக் குழுவில் இருபத்தைந்து பெரியவர்கள் வரை இருக்கின்றன. ஒப்பீட்டளவில் சிறியதாக இருக்கும் இடத்தில், தனித்த ஆண் குரங்கானது பெண்களின் 'ஹரேமை' ஏகபோகப்படுத்துகிறது. ஆனால் பெரிய குழுக்களில் பல ஆண்கள் காணப்படும்போது ஆதிக்கத்தின் தெளிவான படிநிலையுடன் பெண்களை ஏகபோகப்படுத்துகின்றன.
# அட்டிலிடே

## வகைப்பாடு

அட்டிலிடே குடும்பத்தில் 29 சிற்றினங்கள், ஐந்து பேரினத்தின் கீழ் இரண்டு துணைக் குடும்பமாக வகைப்படுத்தப்படுகின்றன.  
**அட்டிலேடே குடும்பம்**  
- **துணைக்குடும்பம் அல்லோஅட்டினே**
- பேரினம் அல்லோஅட்டா, ஊளையிடும் குரங்குகள்
- *அல்லோஅட்டா பாலிஅட்டா குழு*
- கோபியா தீவு ஊளையிடும் குரங்கு, *Alouatta coibensis*
- Mantled ஊளையிடும் குரங்கு, *Alouatta palliata*
- Guatemalan ஊளையிடும் கருப்பு குரங்கு*, Alouatta pigra*
- *Alouatta seniculus* குழு
- Ursine ஊளையிடும் குரங்கு, *Alouatta arctoidea*
- கையும் களவுமாக ஊளையிடும் குரங்கு, *Alouatta belzebul*
- Spix தான் கையும் களவுமாக ஊளையிடும் குரங்கு, *Alouatta discolor*
- பழுப்பு ஊளையிடும் குரங்கு, *Alouatta guariba*
- ஜீருஅ சிவப்பு ஊளையிடும் குரங்கு, *Alouatta juara*
- கயானன் ஊளையிடும் சிவப்பு குரங்கு , *Alouatta macconnelli*
- அமேசான் ஊளையிடும் கருப்பு குரங்கு, *Alouatta nigerrima*
- புரசு சிவப்பு ஊளையிடும் குரங்கு , *Alouatta puruensis*
- பொலிவிய ஊளையிடும் சிவப்பு குரங்கு, *Alouatta சாரா*
- வெனிசுலா ஊளையிடும் சிவப்பு குரங்கு, *Alouatta seniculus*
- Maranhão கையும் களவுமாக அலறுபவன், *Alouatta ululata*
- *Alouatta caraya* குழு
- ஊளையிடும் கருப்பு குரங்கு, *Alouatta caraya*
- Incertae cedis
- †*Alouatta mauroi* (ப்ளெஸ்டோஸீன் யுகத்தின் பிற்பகுதியில்)
- பேரினம் †*Cartelles*
- †*Cartelles coimbrafilhoi* (ப்ளெஸ்டோஸீன் யுகத்தின் பிற்பகுதியில்)
- **துணைக்குடும்பம் அட்டிலினே**
- பேரினம் *Ateles*, சிலந்தி குரங்குகள்
- சிவப்பு மூஞ்சி சிலந்தி குரங்கு, *Ateles paniscus*
- வெள்ளை-முன் சிலந்தி குரங்கு, *Ateles belzebuth*
- பெருவியன் சிலந்தி குரங்கு, *Ateles chamek*
- பழுப்பு சிலந்தி குரங்கு, *Ateles hybridus*
- வெள்ளை கண்ண சிலந்தி குரங்கு, * Ateles marginatus*
- கருப்பு-குறி சிலந்தி குரங்கு, *Ateles fusciceps*
- ஜியோப்ரி சிலந்தி குரங்கு, *Ateles geoffroyi*
- பேரினம் *Brachyteles*, muriquis (கம்பளி சிலந்தி குரங்குகள்)
- தெற்கு muriqui, *Brachyteles arachnoides*
- வடக்கு muriqui, *Brachyteles hypoxanthus*
- பேரினம் *Lagothrix*, கம்பளி குரங்குகள்
- பழுப்பு கம்பளி குரங்கு, *Lagothrix lagotricha*
- சாம்பல் கம்பளி குரங்கு, *Lagothrix கானாவில்*
- கொலம்பிய கம்பளி குரங்கு, *Lagothrix lugens*
- வெள்ளி, கம்பளி குரங்கு, *Lagothrix poeppigii*
- பேரினம் *Oreonax*
- மஞ்சள்-வால் கம்பளி குரங்கு, *Oreonax flavicauda*
- பேரினம் *கெய்ப்போரா*
- *கெய்ப்போரா பாம்புலொரம்* (ப்ளெஸ்டோஸீன் யுகத்தின் பிற்பகுதியில்)
- பேரினம் *புரோட்டோபித்திகசு*
- *புரோட்டோபித்திகசு பிராசிலென்சிஸ்* (ப்ளெஸ்டோஸீன் யுகத்தின் பிற்பகுதியில்)
# இடமலயாறு அணை

**இடமலயாறு அணை** என்பது தென் இந்தியா மாநிலமான, கேரளத்தின் எர்ணாகுளத்தின், என்னாக்கலில் அமைந்துள்ள ஒரு பல்நோக்கு கான்கிரீட் அணை ஆகும். இந்த அணையானது பூததங்கெட்டுக்கு அருகே பெரியாற்றின் துணை ஆறான இடமலயாற்றின், குறுக்கே கட்டபட்டுள்ளது. நீளத்துடன் 1985 இல் முடிக்கப்பட்ட இந்த அணை மேற்குத் தொடர்ச்சி மலையின் அழகிய மலைகளில் பரப்பளவில் பல்நோக்கு நீர்த்தேக்கமாக உள்ளது.  
நீர்த்தேக்கத்தில் சேமிக்கபட்ட நீரைப் பயன்படுத்தப்படுத்தி நீர் மின் ஆற்றல் தயாரிக்கபடுகிறது. இதில் 37.5 மெகாவாட் திறன் கொண்ட இரண்டு அலகுகளாக 75 மெகாவாட் திறன் கொண்டதாக உள்ளது. இது ஆண்டுக்கு 380 கிலோவாட் மணி மின்சாரத்தை உற்பத்தி செய்கிறது.  
இடமலாயறு அணையிலுள்ள நீர் மின் உற்பத்தி நிலையத்தை கேரள மாநில மின்சார வாரியம் இயக்கி வருகிறது. இடமலாயறு மின் நிலையத்தின் அடிநீர்த் தேக்கம் கால்வாயில் இருந்து வெளியேற்றப்படும் தண்ணீரைத் திருப்புவதன் மூலம் இந்த அணை இடமலாயாறு நீர்ப்பாசன மேம்பாட்டு திட்டத்திற்கு பயனளிக்கும்.
# இடமலயாறு அணை

## நிலவியல்

கேரளாவில் பெரியாறு ஆற்றின் துணை ஆறான இடமலயாற்றில் இந்த இடமலாறு அணை அமைந்துள்ளது. இடைமலையாறானது ஆனை மலைகளில் உயரத்தில் உருவாகிறது . இந்த ஆறு ஒரு வற்றாத ஆறாகும், இது நீர்ப்பிடிப்பு பகுதியை கொண்டுள்ளது. இதன் நீர்ப்பிடிப்பு பகுதியானது ஆண்டுக்கு மழையைப் பெறுகிறது , இதில் 90% சூன் முதல் செப்டம்பர் வரையிலான மழைக்காலங்களில் பொழிகிறது.  
இந்த அணையானது எர்ணாகுளம் மாவட்டத்தில் உள்ள எர்ணாகுளத்திலிருந்து ) தொலைவிலும், பெரியாறு ஆற்றில் உள்ள பூததங்கெட்டு அணையில் இருந்து (மலையாள மொழியில் நேரடி பொருள்: "அசுரன் அணை") தொலைவிலும் உள்ளது.